
Návrh všeobecne záväzného nariadenia, ktorým sa mení
 a dopĺňa VZN č. 633
 o zákaze umiestňovania herní a kasín na území mesta Trnava

Spracované dňa 28.1.2026

Návrh uznesenia
k Návrhu všeobecne záväzného nariadenia, ktorým sa mení a dopĺňa VZN č. 633 o zákaze umiestňovania herní a kasín na území mesta Trnava
Mestské zastupiteľstvo mesta Trnava po prerokovaní:
Schvaľuje
VZN č. XXX, ktorým sa mení a dopĺňa VZN č. 633 o zákaze umiestňovania herní a kasín na území mesta Trnava
Ukladá
Mestskému úradu v Trnave
Zverejniť VZN vyvesením na úradnej tabuli mesta Trnava a na webovom sídle mesta Trnava
Dôvodová správa
Návrh VZN je spracovaný v súlade s prerokovaním Protestu prokurátora č. Pd 77/25/2207-2 zo dňa 3.11.2025 proti Všeobecne záväznému nariadeniu mesta Trnava č. 633 o zákaze umiestňovania herní a kasín na území mesta Trnava, konkrétne čl. 2 tohto všeobecne záväzného nariadenia, v rámci ktorého Mestské zastupiteľstvo mesta Trnava uznesením č. 887 zo dňa 9.12.2025 uložilo Mestskému úradu v Trnave zabezpečiť spracovanie návrhu zmeny Všeobecne záväzného nariadenia mesta Trnava č. 633 o zákaze umiestňovania herní a kasín na území mesta Trnava, v záujme odstránenia formálnych nedostatkov a zosúladenia terminológie VZN v súvislosti so závermi z prokurátorskej kontroly.
Návrh VZN bol vyvesený na úradnej tabuli mesta a na webovom sídle mesta Trnava dňa 20.1.2026.
Lehota na pripomienkovanie návrhu bola stanovená do 29.1.2026.


Návrh všeobecne záväzného nariadenia, 
ktorým sa mení a dopĺňa VZN č. 633 o zákaze umiestňovania herní
a kasín na území mesta Trnava
Dátum vyvesenia návrhu VZN: 20.1.2026
Dátum ukončenia lehoty na pripomienkovanie: 29.1.2026
Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme alebo elektronicky na adresu infoservis@trnava.sk, alebo ústne do zápisnice na MsÚ. 
Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať, a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.
Mestské zastupiteľstvo mesta Trnava na základe pôsobnosti podľa článku 68 Ústavy Slovenskej republiky v súlade s § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 79 ods. 3 zákona č. 30/2019 Z.z. o hazardných hrách a o zmene a doplnení niektorých zákonov v znení neskorších predpisov vydáva toto všeobecne záväzné nariadenie o zákaze umiestňovania herní a kasín na území mesta Trnava, vydáva Všeobecne záväzné nariadenie, ktorým sa mení všeobecne záväzné nariadenie č. 633 o zákaze umiestňovania herní a kasín na území mesta Trnava (ďalej iba „VZN č. 633“).
Článok 1
Predmet VZN
1. V názve VZN č. 633 sa vypúšťa znenie „a kasín“.
2. V preambule VZN č. 633 sa znenie „§ 79 ods. 3 a 4 zákona č. 30/2019 Z.z.“ nahrádza znením „§ 79 ods. 3 zákona č. 30/2019 Z.z.“.
3. V článku 1 VZN č. 633 sa v texte prvej vety vypúšťa znenie „a kasín“.
4. V článku 2 VZN č. 633 sa pôvodný názov čl. nahrádza novým názvom „Zákaz umiestňovania herní na území mesta Trnava“.
Článok 2
Záverečné ustanovenia
Toto všeobecne záväzné nariadenie Mesta Trnava nadobúda účinnosť 15. dňom od vyvesenia na úradnej tabuli mesta Trnava.
JUDr. Peter Bročka, LL.M.
primátor mesta Trnava
Schválené Mestským zastupiteľstvom mesta Trnava dňa: 
Vyvesené dňa: 

